
PARLAMENTUL ROMÂNIEI
CAMERA DEPUTAŢILOR
Comisia pentru sănătate şi familie             
Bucureşti, 20 octombrie 2020
Nr.4c-10/345                                                                                          
R A P O R T  
asupra proiectului de Lege pentru modificarea și completarea Legii nr.46/2003 privind drepturile pacientului


În conformitate cu prevederile art.94 din Regulamentul Camerei Deputaţilor, republicat, Comisia pentru sănătate şi familie a fost sesizată, prin adresa nr.PLx.438 din 8 octombrie  2019, cu dezbaterea în fond, a proiectului de Lege pentru modificarea și completarea Legii nr.46/2003 privind drepturile pacientului.
La întocmirea prezentului raport, Comisia  a avut în vedere:
1. avizul favorabil al Consiliului Economic și Social (nr.2063/24.04.2019);
1. avizul favorabil al Consiliului Legislativ (nr.370/14.05.2019);
1. avizul favorabil al Comisiei pentru drepturile omului, culte și problemele minorităților naționale (nr.4c-6/598/16.10.2019);
1. avizul negativ al Comisiei juridice, de disciplină și imunități (nr.PLx.438/22.10.2019);
1. punctul de vedere negativ al Guvernului (nr.170/DPSG/06.02.2020).
Proiectul de lege are ca obiect de reglementare modificarea şi completarea Legii drepturilor pacientului nr.46/2003, în sensul acordării pacienţilor asiguraţi prin Casa Națională de Asigurări de Sănătate de a beneficia, gratuit, de investigaţii de screening la solicitare proprie, din momentul încadrării în grupul de risc sau în baza unei trimiteri de la medicul specialist. 
Membrii comisiei au examinat proiectul de lege în şedinţa din 20 octombrie 2020. 
La lucrările Comisiei şi-au înregistrat prezenţa 17 deputaţi,  din totalul de 19 membri.
Raportul comisiei a fost adoptat cu unanimitate de voturi.
Senatul, în calitate de primă Cameră sesizată  a  adoptat proiectul de lege  în şedinţa din 2 octombrie 2019, în condițiile articolului 75 alineatul (2) teza a III-a din Constituția României, republicată.
Camera Deputaţilor este Cameră decizională, potrivit prevederilor articolului 75 alineatele (1) şi (3) din Constituţia României, republicată. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
	În urma finalizării dezbaterilor, membrii Comisiei pentru sănătate şi familie propun plenului Camerei Deputaţilor, adoptarea proiectului de lege, cu amendamentele admise, redate în Anexă. 



                                          PREŞEDINTE,                                                                               SECRETAR,
                                  Conf.univ.dr.Florin BUICU                                                              Dr.VASS Levente




Anexă

AMENDAMENTE ADMISE

	Nr.
crt.
	Text Senat
	Amendamente propuse/autorul amendamentelor
	Motivare

	1. 
	Titlul Legii
Lege pentru modificarea și completarea Legii nr.46/2003 privind drepturile pacientului
	Titlul Legii
Lege pentru completarea Legii drepturilor pacientului nr.46/2003 
	Pentru respectarea normelor de tehnică legislativă.

	2. 
	Articol unic. – Legea nr.46/2003 privind drepturile pacientului, republicată în Monitorul Oficial al României, Partea I, nr.70 din 3 februarie 2003, cu modificările și completările ulterioare, se modifică și se completează după cum urmează:
	Articol unic. – Legea drepturilor pacientului nr.46/2003 publicată în Monitorul Oficial al României, Partea I, nr.51 din 29 ianuarie 2003, cu modificările și completările ulterioare, se completează după cum urmează:
	Pentru respectarea normelor de tehnică legislativă.

	3. 
	1. La articolul 1 se introduce o nouă literă, litera f) cu următorul cuprins:

”f) prin screening se înțelege examinarea inițială, care constă în aplicarea unui ansamblu de procedee și tehnici de investigație în scopul descoperirii precoce a bolilor și evidențierii lor într-un stadiu incipient.”
	1. La articolul 1 după litera f), se introduce o nouă literă, litera g) cu următorul cuprins:
[bookmark: _GoBack]”g) prin screening se înțelege examinarea inițială de prezumție sau stabilirea existenței reale a bolilor sau a altor caracteristici biologice ori comportamentale într-o populație, care constă în aplicarea unui ansamblu de procedee și tehnici de investigație în scopul descoperirii precoce și evidențierii lor     într-un stadiu incipient.”

Autori: membrii comisiei

	Pentru respectarea normelor de tehnică legislativă. Litera f) a fost introdusă prin Legea nr.150/2019.

	4. 
	2. După articolul 2 se introduce un nou articol, art.21, cu următorul cuprins:
”Art.21. – Pacienții asigurați prin Casa Națională de 
Asigurări de Sănătate au dreptul la investigații gratuite de screening la justa solicitare proprie din momentul încadrării în grupul de risc sau pe baza unei trimiteri de la medicul specialist.
	Nemodificat.

